༸གོང་ས་མཆོག་གིས་གསུང་འཕྲིན་གནང་རྗེས།སྤྱི་འཐུས་རྣམས་ཀྱིས་གྲོས་ཚོགས་སུ་བགྲོ་གླེང་དང་ཞུགས་མོལ་ཚོགས་འདུའི་སྐབས་སུ་གྲོས་འཆམ་བྱུང་བ་བཞིན།ཆབ་སྲིད་དང་འཛིན་སྐྱོང་གི་འགན་དབང་བསྐྱར་དུ་བཞེས་རོགས་ཞེས་གསོལ་འདེབས་ཞུས་ཡོད་ཀྱང།༸གོང་ས་མཆོག་གིས་སྐུ་སྒེར་ཡིག་ཚང་བརྒྱུད་ནས་ཞལ་བཞེས་གནང་རྒྱུ་མིན་པའི་བཀའ་ཡིག་ཕེབས་པ་དང།དེ་བཞིན་ཚེས་༡༩ཉིན་མང་ཚོགས་ལ་ཞལ་བཞེས་གནང་རྒྱུ་མིན་པའི་སྐོར་བཀའ་སློབ་ནན་པོ་ཕེབས་ཡོད་པར་བརྟེན།ད་ལྟ་ཚོགས་ཆུང་ཟུར་འཛུགས་ཀྱིས་ཚོགས་གཙོ་བཀའ་ཁྲི་ཟམ་གདོང་རིན་པོ་ཆེ་མཆོག་དང་སྤྱི་འཐུས་ཚོགས་གཞོན་རྒྱ་རི་སྒྲོལ་མ།མདོ་སྨད་སྤྱི་འཐུས་ལྷ་མོ་སྐྱབས་བཅས་བསྐོ་བཞག་གནང་ཡོད་པ་རེད།